હાથી સ્પર્શમાં આસક્ત હોય છે. શીકારીઓ અને સરકસવાળા મોટા મોટા મદમસ્ત હાથીને પકડવા છટકું ગોઠવે છે. મોટો ખાડો કરીને તેની ઉપર ઘાસ અને પાંદડા અને તેવું બધું પાથરીને તેની ઉપર એક રમકડાની કૃત્રિમ હાથણીને ગોઠવે છે. મદાંધ હાથી તેને જોઈને લટ્ટુ થઈને દોડે છે અને ખાડામાં પડે છે અને શીકારીઓના હાથમાં સપડાઈ જાય છે. હાથીને તીવ્ર સ્પર્શેન્દ્રિય તો નાનકડું મચ્છરે ય શરીર પર બેસે તો ખ્યાલ આવી જાય તે માટે હોય છે. તેને બદલે જો તેને વિષયનો રસ લાગે તો તેની તે ઈંદ્રિય તેના મૃત્યું કે ગુલામીનું કારણ બને છે.